Naixiu en Kingston Upon Thames, Londres, Inglaterra, (pero resident de Hemel Hempstead, Hertfordshire, Inglaterra dende os seis anyos) Wilson descubrió o suyo amor por a mosica a os ueito anyos. Isto empecipió un Nadal quan sus pais le regaloron os discos The Dark Side of the Moon de Pink Floyd y Love to Love You Baby de Donna Summer. O choven Steven Wilson pasó muito tiempo d'a suya nineza escuitando istos albums. Totz dos LP lo influencioron en a suya forma d'escribir cantas. Seguntes diz: "...en retrospectiva puedo veyer como ells han estau quasi completament responsables de l'adreza que ha preso a mía mosica dende alavez". [cita requerida] O suyo gusto por Pink Floyd desembolicó o suyo intrés por o rock espacial, rock progresivo y o rock experimental (eixemplificau por Porcupine Tree y Blackfield), y os ritmos hipnoticos de Donna Summer inspiroron l'enfoque inicial d'a mosica de No-Man, encara que a banda dimpués desembolicó un enfoque mas meditativo y experimental.